**BOVA tīkls (2010. - 2012. gads)**

Sākot no 2010. gada 1. janvāra BOVA rektora pienākumus rotācijas kārtībā sāka pildīt Igaunijas Dzīvības Zinātņu universitātes (Igaunija) rektors Maitt Klaassen; BOVA sekretariātam Rūtas Zaļeckītes vadībā paliekot LLU. Visu Baltijas valstu četru universitāšu koordinatori aktīvi darbojās BOVA tīklā.

Svarīgākie notikumi šajā laikā:

1. Sadarbība starp BOVA un NOVA tīkliem kļuva vēl ciešāka pateicoties tam, ka BOVA tīkls iesaistījās NOVA Nordplus tīklā. Piesaistot Nordplus programmas fondus, BOVA studentiem un pasniedzējiem radās iespēja iegūt Nordplus stipendijas studijām un lekciju lasīšanai NOVA/BOVA Nordplus tīkla augstskolās (kopā 13 partneriem).
2. BOVA aktivitāšu realizācijai un dalībai NOVA aktivitātēs gan tieši, gan ar partneru palīdzību tika piesaistīti ārējie fondi: Nordplus; ES strukturālie fondi, ES Mūžizglītības programma Erasmus, Igaunijas Doktorantūras skola, Lietuvas Republikas Izglītības apmaiņas Atbalsta fonds, LLU projekts ar Ilinoisas Universitāti agrobiotehnoloģijas nozarē.
3. BOVA paspārnē izveidotajā e-speciālistu darba grupā notika dažādas apmācības, piemēram, par praktisko Moodle pielietošanu, kvalitātes nodrošinājumu e-apmācībā. Izanalizējot dažādus variantus, BOVA ir vienojusies par kopējiem kritērijiem e-apmācības formas izmantošanai BOVA aktivitātēs.
4. Kopumā BOVA/NOVA tīkla organizētajos kursos no 2010. - 2012. gadam piedalījās 328 studenti un 184 docētāji.